2 priedas. Pirkimo sutarties projektas

 **Pirkimo sutartis [CPO pirkimo numeris]**

[Užsakovo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinamas – Užsakovu), ir

[Tiekėjo pavadinimas],

atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė ir pareigos)

(toliau vadinamas - Tiekėju),

toliau kartu vadinami Šalimis, vadovaudamiesi dinaminėje pirkimo sistemoje Nr. [.......]įvykusiu Maisto produktų Konkrečiu pirkimu Nr. [........], sudarome šią sutartį (toliau – Pirkimo sutartis):

# Bendrosios nuostatos

## Pirkimo sutartyje naudojamos sąvokos:

## CPO LT – Viešoji įstaiga CPO LT, atliekanti prekių, paslaugų ar darbų pirkimų procedūras kitų perkančiųjų organizacijų naudai;

## Elektroninis katalogas – CPO LT valdoma ir tvarkoma informacinė sistema, kurioje vykdomi konkretūs pirkimai CPO LT valdomos dinaminės pirkimo sistemos pagrindu. Interneto adresas http://www.cpo.lt;

## Pradinė Pirkimo sutarties vertė – Pirkimo sutarties kaina numatyta šios sutarties priede ir lygi tiekėjo pasiūlymo kainai (maksimalus numatomų įsigyti prekių kiekis, padaugintas iš Tiekėjo pasiūlyto Prekės įkainio);

## Prekė (-ės) – Tiekėjo pagal šią Pirkimo sutartį tiekiamos prekės.

## Prekės įkainis – už Prekės vienetą mokėtina kaina.

## Prekių kokybės kontrolė - cheminiai ir (ar) mikrobiologiniai tyrimai akredituotoje tyrimų laboratorijoje.

# Pirkimo sutarties dalykas

## Pirkimo sutartimi Tiekėjas įsipareigoja Užsakovui tiekti Pirkimo sutarties priede nurodytas Prekes, o Užsakovas įsipareigoja priimti tinkamai pristatytas Prekes ir sumokėti už jas Pirkimo sutartyje nustatytomis sąlygomis ir tvarka.

* 1. Reikalavimai prekėms (minimalus galiojimo terminas, pakuotės dydis ir kt.) nustatyti Pirkimo sutarties priede. Jei Pirkimo sutarties priede nustatytos specialiosios sąlygos prieštarauja Pirkimo sutarties sąlygoms, taikomos Pirkimo sutarties priede nustatytos sąlygos.

# Šalių teisės ir pareigos

## Tiekėjas įsipareigoja:

## Prekes tiekti Pirkimo sutarties priede nustatytu grafiku / nustatytais terminais, atsižvelgiant į Užsakovo poreikį, valandas, kuriomis turi būti pristatomos prekės ir atskiruose Užsakovo užsakymuose nurodytus Prekių kiekius;

## Užtikrinti, kad prekės būtų kokybiškos, atitinkančios Prekių techninę specifikaciją, iki Prekių tinkamumo vartoti termino pabaigos likęs ne trumpesnis terminas nei nustatyta Pirkimo sutarties priede;

## pristatyti Prekes Pirkimo sutarties priede nurodytu Užsakovo adresu (-ais);

* + 1. Užsakovui pareikalavus, pateikti pristatytų Prekių kokybės pažymėjimą / sertifikatą ir / ar kitus Prekių atitikimą techninei specifikacijai patvirtinančius dokumentus. Užsakovui sutinkant, šie dokumentai, gali būti pateikiami elektroninėmis priemonėmis;
		2. apmokėti už Užsakovo užsakytos Prekių kokybės kontrolės išlaidas, kai priimtas sprendimas Tiekėjo nenaudai;

## be raštiško Užsakovo sutikimo neperduoti tretiesiems asmenims pagal Pirkimo sutartį prisiimtų įsipareigojimų ir bet kokiu atveju atsakyti už visus Pirkimo sutartimi prisiimtus įsipareigojimus, nepaisant to, ar Pirkimo sutarties vykdymui bus pasitelkiami tretieji asmenys;

## vykdyti kitas Pirkimo sutartyje jam nustatytas pareigas.

## mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 straipsnį 21 dalies 3 nuostatos taikymo, užtikrinti, kad pristatomų Prekių (jų sudėtinių dalių) kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte.

## Užsakovui pareikalavus, užtikrinti, kad pristatomų Prekių pakuočių kilmės šalis nėra iš valstybių ar teritorijų, nurodytų Viešųjų pirkimų įstatymo 45 straipsnį 21 dalies 3 punkte, kai šios pakuotės įsigytos mobilizacijos, karo, nepaprastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo.

## Tiekėjas turi teisę:

* + 1. gauti visą informaciją, reikalingą tinkamam Pirkimo sutarties vykdymui;
		2. Pirkimo sutartyje nustatyta tvarka prašyti Užsakovo pratęsti Prekių pristatymo terminą.
	1. Tiekėjas turi visas Pirkimo sutartyje bei Lietuvos Respublikos galiojančiuose teisės aktuose numatytas teises.

## Užsakovas įsipareigoja:

* + 1. per Pirkimo sutarties galiojimo terminą nupirkti ne mažiau kaip [nuo 70 iki 100] procentų Pirkimo sutarties priede nurodytų Prekių kiekio;
		2. sudaryti visas nuo Užsakovo priklausančias būtinas sąlygas Tiekėjui tiekti Pirkimo sutartyje numatytas Prekes;
		3. užsakymą pateikti darbo dienomis, likus ne mažiau kaip 48 val. iki pristatymo termino pabaigos. Jeigu užsakymas teikiamas šeštadieniui, sekmadieniui ar šventinei dienai, toks užsakymas teikiamas ne vėliau kaip likus 24 val. iki paskutinės prieš tai einančios dienos pabaigos (pavyzdžiui, jeigu pirmadienis yra šventinė diena, užsakymas tai dienai turi būti pateiktas ne vėliau kaip iki ketvirtadienio 17val.);
		4. už tinkamai pristatytas Prekes atsiskaityti su Tiekėju Pirkimo sutartyje nustatytomis sąlygomis ir tvarka;

## vykdyti kitas Pirkimo sutartyje jam nustatytas pareigas.

## Užsakovas turi teisę:

## nepriimti Pirkimo sutarties reikalavimų neatitinkančių Prekių;

## įsigyti Pirkimo sutarties priede nenurodytų, tačiau su pirkimo objektu susijusių Prekių neviršijant 10 (dešimt) procentų pradinės Pirkimo sutarties vertės. Pirkimo sutarties priede nenurodytos Prekės įsigyjamos ne didesnėmis nei šių Prekių atskiro užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis;

## prašyti Tiekėjo pateikti visus Prekių atitikimą techninei specifikacijai pagrindžiančius dokumentus;

## įsigyti nepristatytų arba pristatytų neatitinkančių Pirkimo sutarties reikalavimų Prekių iš trečiųjų asmenų Pirkimo sutarties 4.14 punkte nustatyta tvarka;

## kilus įtarimui dėl Prekių atitikties techninėje specifikacijoje nurodytiems teisės aktų reikalavimams ir (ar) Prekių atitikties, deklaruojamos gamintojo etiketėje, vykdyti Prekių kokybės kontrolę, atliekant tyrimus (cheminius ir (ar) mikrobiologinius) akredituotoje tyrimų laboratorijoje. Atliekant kontrolę, išlaidas turės apmokėti Šalis, kurios nenaudai bus priimtas sprendimas;

## Pirkimo sutartyje nustatyta tvarka tiesiogiai atsiskaityti su subtiekėjais.

## prašyti Tiekėjo pateikti informaciją ir/ar dokumentus, kurie įrodytų Prekės (jos sudėtinių dalių) atitikimą Pirkimo sutarties 3.1.8 ir 3.1.9. reikalavimams.

## nustačius, kad Prekės (jų sudėtinės dalys) neatitinka Pirkimo sutarties 3.1.8 ir 3.1.9. punktų nuostatų, reikalauti Tiekėjo pakeisti Prekes į atitinkančias.

## Užsakovas turi visas Pirkimo sutartyje bei Lietuvos Respublikoje galiojančiuose teisės aktuose nustatytas teises.

# Prekių užsakymas, pristatymas ir priėmimas

## Atskiri Prekių užsakymai pateikiami Šalims priimtinu būdu (faksu / el. paštu / elektronine užsakymo sistema). Atskirame Prekių užsakyme turi būti nurodomas Prekių kiekis ir / ar užsakomų Prekės pakuočių skaičius, pristatymo data (diena ir valanda) ir Pirkimo sutartyje numatytas pristatymo vietos adresas (-ai). Siekiant skatinti aplinkos užterštumo mažinimą, atskiro užsakymo vertė negali būti mažesnė nei 25 (dvidešimt penki) eurai su PVM, išskyrus atvejus:

4.1.1. kai atliekamas paskutinis užsakymas;

4.1.2. kai dėl mažesnės nei 25 (dvidešimt penkių) eurų su PVM užsakymo vertės Šalys susitaria abipusiu Šalių sutarimu;

4.1.3. kai visa sutarties vertė mažesnė nei 25 (dvidešimt penkių) eurų su PVM – tokiu atveju užsakomos visos Pirkimo sutartyje nurodytos Prekės.

## Prekių pristatymo terminas valandomis nuo Užsakovo Tiekėjui pateikto užsakymo nurodomas Pirkimo sutarties priede. Prekių pristatymo terminas negali būti trumpesnis kaip 24 val. nuo užsakymo pateikimo.

## Prekių pristatymo vieta (adresas (-ai)) nurodoma Pirkimo sutarties priede.

## Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Tiekėjui.

## Po priėmimo-perdavimo akto (ar kito lygiaverčio dokumento) pasirašymo Prekės tampa Užsakovo nuosavybe.

## Tiekėjas pasirūpina, kad Prekės būtų pristatytos į priėmimo vietą Pirkimo sutarties priede esančiame grafike / užsakyme nustatytu laiku, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą.

## Tiekėjo tiekiamos Prekės privalo atitikti visus, su jų tiekimu susijusių teisės aktų reikalavimus (pvz., reikalavimai prekės sandėliavimui, transportavimui ir kt.). Už Prekių atitikimą šiame punkte nustatytiems reikalavimams yra atsakingas Tiekėjas.

## Pristatomos Prekės privalo atitikti Pirkimo sutarties priede nurodytų Prekių techninių specifikacijų reikalavimus.

## Jei Pirkimo sutarties priede nurodyta Prekė nebegamina, ji gali būti keičiama tik į Pirkimo sutarties priede nurodytą techninę specifikaciją atitinkančią Prekę. Prekės keitimui turi būti pateiktas Prekės gamintojo patvirtinimas ar kitas dokumentas įrodantis, kad gamintojas nebegamina konkrečios prašomos pakeisti Prekės. Dėl Prekės pakeitimo pasirašomas susitarimas, kuris tampa Pirkimo sutarties dalimi.

## Užsakovas pasirašo priėmimą-perdavimą patvirtinantį dokumentą, pvz. sąskaitą-faktūrą, jei Prekės atitinka Pirkimo sutarties reikalavimus ir yra tinkamai pristatytos. Jei ne visos Prekės atitinka Pirkimo sutarties reikalavimus ar nėra tinkamai pristatytos, apie tai pažymima pasirašomame priėmimą-perdavimą patvirtinančiame dokumente. Šio dokumento pasirašymo diena laikoma Prekių perdavimo (pristatymo) diena. Užsakovas pasirašydamas priėmimą-perdavimą patvirtinantį dokumentą patvirtina, kad priima tinkamą Prekių kiekį ir Prekių priėmimo metu neatitikimo Pirkimo sutarties reikalavimams nenustatyta.

## Po priėmimo-perdavimo akto (ar kito priėmimą-perdavimą patvirtinančio dokumento) pasirašymo Prekių atsitiktinio praradimo rizika tenka Užsakovui. Priėmimo-perdavimo akto (ar kito priėmimą-perdavimą patvirtinančio dokumento) pasirašymo (kai jis pasirašytas atsakingų abiejų Šalių asmenų) momentas laikomas Prekės pristatymo momentu.

## Tiekėjas gali paprašyti pratęsti Prekių pristatymo terminą, jei atsiranda priežastys, dėl kurių Prekių pristatymas laiku tampa neįmanomas:

## kai Užsakovas nevykdo savo įsipareigojimų pagal Pirkimo sutartį;

## dėl nenugalimos jėgos (force majeure) aplinkybių.

## Užsakovui nustačius, kad Prekės neatitinka Pirkimo sutarties reikalavimų, arba nepristatytas užsakytas Prekių kiekis, Užsakovas nedelsiant apie tai informuoja Tiekėją telefonu ir fiksuoja siųsdamas elektroninį laišką Tiekėjo pateiktu el. paštu bei reikalauja ne vėliau kaip per 3 valandas pakeisti Prekes tinkamomis ar pateikti trūkstamą Prekių kiekį.

## Užsakovas turi teisę įsigyti nepristatytas arba pristatytas neatitinkančias Pirkimo sutarties reikalavimų Prekes iš trečiųjų asmenų (pvz., prekybos centro, prekės gamintojo ir kt.), jei Tiekėjas vėluoja pristatyti Prekes ar neatitinkančias Pirkimo sutarties reikalavimų Prekes nepakeičia tinkamomis ilgiau nei per 3 valandas nuo Pirkimo sutarties priede esančiame grafike / užsakyme nustatyto termino pabaigos. Apie Prekių įsigijimą iš trečiųjų asmenų Užsakovas privalo nedelsdamas informuoti Tiekėją. Jei Užsakovas, vadovaujantis šio punkto nuostatomis, įsigyja Prekes iš trečiųjų asmenų, arba Tiekėjas vėluoja pristatyti ar pakeisti netinkamas Prekes ilgiau nei 24 valandas, Užsakovas turi teisę pristatytų Prekių iš Tiekėjo nepriimti.

## Jei atsirado nenugalimos jėgos (force majeure) aplinkybės, Tiekėjas nedelsdamas, tačiau ne vėliau kaip iki prekių pristatymo termino pabaigos privalo informuoti Užsakovą, pateikdamas nenumatytų aplinkybių atsiradimą patvirtinančius dokumentus ir nurodydamas artimiausią įmanomą prekių pristatymo terminą. Nuo tiekėjo nepriklausančiomis aplinkybėmis nelaikomas reikalingo Prekių kiekio ir asortimento neturėjimas. Gavęs šiame punkte nurodytą informaciją, Užsakovas turi teisę atsisakyti nepristatytų Prekių arba nustatyti naują terminą Prekėms pristatyti, o Pirkimo sutarties 4.14 punkto nuostatos tokiu atveju nėra taikomos.

* 1. Jei Prekės pristatomos daugkartinėje Tiekėjo taroje, šalys gali pasirašyti susitarimą dėl daugkartinės taros naudojimo tvarkos ir sąlygų, kuris tampa neatskiriama Pirkimo sutarties dalimi. Taros naudojimo mokestis turi būti įskaičiuotas į Prekių kainą, papildomi įkainiai dėl taros naudojimo negali būti taikomi.
	2. *(jei taikoma):* [Prekių pakuotės turi būti pažymėtos su Užsakovu suderintais logotipais, užrašais ar kitomis ženklinimo priemonėmis. Ant pakuotės šios priemonės gali būti atspausdintos arba tvirtai užklijuotos.]

# Kaina ir atsiskaitymo sąlygos

## Pirkimo sutartis yra fiksuoto įkainio, kurios pradinė vertė užsakytiems Prekių kiekiams yra nurodyta Pirkimo sutarties priede.

## Prekių įkainiai nustatyti Pirkimo sutarties priede. Prekių įkainiai yra fiksuoti ir gali būti keičiami tik Pirkimo sutarties 5.3-5.5 punktuose nustatyta tvarka.

## Prekių įkainiai keičiami pasikeitus pridėtinės vertės mokesčio (toliau ‒ PVM) tarifui. Prekių įkainių perskaičiavimas įforminamas Sutarties šalių pasirašomu dvišaliu susitarimu, kuriame užfiksuojami perskaičiuoti įkainiai, ir kuris tampa neatskiriama šios Sutarties dalimi. Pakeitus Prekių įkainius atitinkamai pakeičiama ir Pradinė Pirkimo sutarties vertė.

## Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 3 (trijų) mėnesių nuo Sutarties sudarymo dienos, jeigu Vartojimo prekių ir paslaugų kainų pokytis (k), apskaičiuotas kaip nustatyta 5.7 punkte, viršija 5 procentus. Atlikdamos perskaičiavimą Šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.

5.5. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

5.6.. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

5.7. Nauji įkainiai apskaičiuojami pagal formulę:

$A\_{1}=A+(k/100×A)$*, kur*

A – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (Maisto produktai ir nealkoholiniai gėrimai) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

 $k = Ind(naujausias) / Ind(pradžia) x 100 – 100 \left(proc.\right)$kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (Maisto produktai ir nealkoholiniai gėrimai).

Indpradžia – laikotarpio pradžios datos (mėnesio) vartojimo prekių ir paslaugų indeksas (Maisto produktai ir nealkoholiniai gėrimai*)* Pirmojo perskaičiavimo atveju laikotarpio pradžia (mėnuo) yra Konkurso, kurio pagrindu sudaryta ši Pirkimo sutartis mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.8. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** *)* skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

5.9. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

## 5.10. Prekių įkainiai laikomi perskaičiuoti, kai Šalys pasirašo susitarimą dėl jų perskaičiavimo.

## 5.11. Tiekėjas per 5 dienas nuo Prekių pristatymo turi Užsakovui pateikti sąskaitą-faktūrą už Užsakovo pagal Pirkimo sutartį įsigytas Prekes.

## 5.12. Užsakovas įsipareigoja priimti ir apmokėti už tinkamas ir pagal Pirkimo sutartyje numatytus reikalavimus pristatytas Prekes per Pirkimo sutartyje nurodytą apmokėjimo terminą. Jei Užsakovas per 5 dienas negauna sąskaitos-faktūros už pristatytas Prekes, jis privalo apie tai informuoti Tiekėją..5.13. Jei Tiekėjas vėluoja pateikti Užsakovui sąskaitą-faktūrą per 5 (penkias) dienas, Užsakovas turi teisę pavėluotu dienų skaičiumi pratęsti nustatytą apmokėjimo terminą.

## 5.14. Į Prekės įkainį yra įskaičiuotos visos su Prekių tiekimu susijusios išlaidos ir mokesčiai.

## 5.15. Už tinkamai pristatytas Prekes Užsakovas atsiskaito per [terminas nurodytas Užsakyme (1-30)] kalendorinių dienų nuo sąskaitos pateikimo apmokėjimui dienos. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis Tiekėjui pateikia įrodymus, patvirtinančius apie finansavimo iš trečiųjų šalių vėlavimą.

## 5.16. Tiesioginio atsiskaitymo Tiekėjo pasitelkiamiems subtiekėjams galimybės įgyvendinamos šia tvarka:

## Subtiekėjas, norėdamas, kad Užsakovas tiesiogiai atsiskaitytų su juo pateikia prašymą Užsakovui ir inicijuoja trišalės sutarties tarp jo, Užsakovo ir Tiekėjo sudarymą. Sutartis turi būti sudaryta ne vėliau kaip iki pirmojo Užsakovo atsiskaitymo su subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams, tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.

## Subtiekėjas, prieš pateikdamas sąskaitą Užsakovui, turi ją suderinti su Tiekėju. Suderinimas laikomas tinkamu, kai subtiekėjo išrašytą sąskaitą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Tiekėjui pagal Pirkimo sutarties sąlygas ir tvarką. Tiekėjas, išrašydamas ir pateikdamas sąskaitas Užsakovui, atitinkamai į jas neįtraukia subtiekėjo tiesiogiai Užsakovui pateiktų ir Tiekėjo patvirtintų sąskaitų sumų.

## Tiesioginis atsiskaitymas su subtiekėju neatleidžia Tiekėjo nuo jo prisiimtų įsipareigojimų pagal sudarytą Pirkimo sutartį. Nepaisant nustatyto galimo tiesioginio atsiskaitymo su subtiekėju, Tiekėjui Pirkimo sutartimi numatytos teisės, pareigos ir kiti įsipareigojimai nepereina subtiekėjui.

## Jei dėl tiesioginio atsiskaitymo su subtiekėju faktiškai nesutampa Tiekėjo ir subtiekėjo nurodyti faktiniai kiekiai / apimtys / mokėtinos sumos, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

## Atsiskaitymas su subtiekėju vykdomas per [terminas nurodytas Užsakyme (1-30)] kalendorinių dienų nuo tinkamos sąskaitos pateikimo Užsakovui. Šiame punkte nurodyti mokėjimų terminai, susieti su finansavimu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) dienų. Nurodytu atveju ilgesnio apmokėjimo termino taikymo galimybę Užsakovas įgyja tik tuo atveju, jei jis subtiekėjui pateikia įrodymus, patvirtinančius apie finansavimo iš trečiųjų šalių vėlavimą.

## Atsiskaitymai su subtiekėju atliekami trišalėje sutartyje nustatyta tvarka ir įkainiais, bet ne didesniais nei nustatyta Pirkimo sutartyje.

## Vykdant Pirkimo sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos DPS tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis. Perkančioji organizacija elektronines sąskaitas faktūras priima ir apdoroja naudodamasi informacinės sistemos „E. sąskaita“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus.

# Atsakomybė

## Šalių atsakomybė yra nustatoma pagal galiojančius Lietuvos Respublikos teisės aktus ir Pirkimo sutartį. Šalys įsipareigoja tinkamai vykdyti Pirkimo sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

## Jei ne dėl Užsakovo kaltės Tiekėjas nepristato Prekių Pirkimo sutartyje nustatytais terminais, arba pristatytos Prekės neatitinka Pirkimo sutarties reikalavimų, Tiekėjas sumoka Užsakovui 10 proc. nepristatytų Prekių vertės, bet ne mažiau kaip 30 EUR dydžio baudą ir kompensuoja kainų skirtumą, jei Prekės iš trečiųjų asmenų, vadovaujantis Pirkimo sutarties 4.14 punktu, įsigytos brangiau nei nurodyta Pirkimo sutarties priede. Jei nepristatytą / Pirkimo sutarties reikalavimų neatitinkantį Prekių kiekį įmanoma įsigyti tik perkant didesnę Prekės pakuotę, Tiekėjas kompensuoja visą didesnės pakuotės Prekės kainą. Baudą ir kainos skirtumą Užsakovas gali išskaičiuoti iš Tiekėjui mokėtinų sumų. Jei Tiekėjui mokėtinų sumų nėra, Tiekėjas privalo baudą ir kainos skirtumą sumokėti ne vėliau kaip per 10 (dešimt) darbo dienų nuo rašytinio reikalavimo gavimo iš Užsakovo.

## Jei ne dėl Tiekėjo kaltės už pristatytas ir priimtas Prekes vėluojama sumokėti daugiau nei 10 (dešimt) kalendorinių dienų nuo mokėjimui nustatyto termino pasibaigimo, Tiekėjas turi teisę nutraukti Pirkimo sutartį ir reikalauti nuostolių atlyginimo.

## Pirkimosutartį nutraukus dėl Tiekėjo sutartinių įsipareigojimų nevykdymo, Tiekėjas sumoka Užsakovui 5 (penkių) procentų Pirkimo sutarties vertės dydžio baudą.

## Užsakovui neįvykdžius pareigos per Pirkimo sutarties galiojimo terminą nupirkti ne mažiau kaip [nuo 70 iki 100] % Pirkimo sutarties priede nurodyto kiekvieno Užsakovo pasirinkto Prekės kiekio, Užsakovas, Tiekėjui pareikalavus, sumoka 5 (penkių) procentų dydžio baudą nuo nenupirktų prekių vertės, išskyrus jei Pirkimo sutartis nutraukiama dėl Tiekėjo kaltės arba šalių sutarimu.

* 1. Pirkimo sutarties nutraukimas nepanaikina teisės reikalauti sumokėti delspinigius, numatytus Pirkimo sutartyje už sutartinių įsipareigojimų nevykdymą iki Pirkimo sutarties nutraukimo.

## Užsakovas turi teisę priskaičiuotų netesybų suma mažinti savo piniginę prievolę Tiekėjui.

## Jei ne dėl Tiekėjo kaltės Užsakovas sutartyje nustatytais terminais nesumoka už pristatytas tinkamas Prekes pagal pateiktą sąskaitą faktūrą, Tiekėjo reikalavimu Užsakovas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos apmokėjimo termino praleidimo dieną.

## Užsakovui nevykdant sutartinių įsipareigojimų, Tiekėjas gali reikalauti Užsakovą atlyginti dėl to patirtus nuostolius.

# Pirkimo sutarties pakeitimai

## Pirkimo sutartis jos galiojimo laikotarpiu, neatliekant naujos pirkimo procedūros, gali būti keičiama joje nustatytomis sąlygomis ir tvarka:

## Pirkimo sutarties galiojimo trukmė gali būti keičiama vadovaujantis Pirkimo sutarties 8 skyriuje bei 7.1.4 papunktyje nustatytomis sąlygomis ir tvarka;

## Subtiekėjai gali būti keičiami Pirkimo sutarties 7.2 punkte nustatyta tvarka;

## kitais Pirkimo sutartyje numatytais atvejais ir tvarka;

## Viešųjų pirkimų įstatyme nustatytomis sąlygomis ir tvarka, jeigu sutarties sąlygų keitimas nenumatytas Pirkimo sutartyje.

## sutartinių įsipareigojimų vykdymui pasitelkiami šie subtiekėjai: [pavadinimas (-ai)]. Pirkimo sutarties vykdymo metu Tiekėjas gali keisti Pirkimo sutartyje nurodytus ir/ar pasitelkti naujus subtiekėjus. Keičiančiojo ar naujai pasitelkiamo subtiekėjo kvalifikacija turi būti pakankama Pirkimo sutarties užduoties įvykdymui, keičiantysis ir/ar naujai pasitelkiamas subtiekėjas turi neturėti pašalinimo pagrindų. Apie keičiamus ir/ar naujai pasitelkiamus subtiekėjus Tiekėjas turi informuoti Užsakovą raštu nurodant subtiekėjo keitimo priežastis, pateikiant pašalinimo pagrindų nebuvimą patvirtinančius ir kvalifikaciją įrodančius dokumentus (kai informacija neprieinama viešai) ir gauti Užsakovo rašytinį sutikimą.

## Nustačius viešuosius pirkimus reglamentuojančiuose teisės aktuose numatytus Tiekėjo pasitelkto ar planuojamo pasitelkti subtiekėjo pašalinimo pagrindus, Užsakovas reikalauja Tiekėjo per protingą terminą tokį subtiekėją pakeisti kitu.

## Visi Pirkimo sutarties pakeitimai įforminami atskiru rašytiniu Šalių sutarimu.

* 1. Pirkimo sutarties vykdymo metu Prekės gali būti keičiamos, Užsakovui pareikalavus, kad Prekės/Paslaugos atitiktų Pirkimo sutarties 3.1.8 ir 3.1.9. reikalavimus.

# Pirkimo sutarties galiojimas ir nutraukimas

## Pirkimo sutartis įsigalioja nuo [datą nurodo UŽSAKOVO užsakymo Elektroniniame kataloge formavimo metu] arba [Šalims pasirašius] Pirkimo sutartį ir TIEKĖJUI pateikus Pirkimo sutarties įvykdymo užtikrinimą (jei taikoma).

## Pirkimo sutartis galioja iki galutinio sutartinių įsipareigojimų įvykdymo ir Šalių tarpusavio atsiskaitymo dienos arba iki bus nutraukta ši sutartis. Pirkimo sutartis galioja kol Užsakovas nenuperka 100 procentų kiekvienos Pirkimo sutarties priede nurodyto Prekės kiekio, bet ne ilgiau nei [Užsakovo pasirinkta Pagrindinės sutarties galiojimo trukmė mėnesiais] mėnesių nuo Pirkimo sutarties įsigaliojimo dienos. Pirkimo sutarties galiojimas baigiasi, kai Tiekėjas pagal šią sutartį įvykdo savo įsipareigojimus Užsakovui, jeigu ji yra tinkamai įvykdyta ir visiškai apmokėta už parduotas Prekes, kai ji nutraukiama Pirkimo sutartyje nustatyta tvarka, taip pat esant atitinkamam teismo sprendimui.

## Užsakovui Pirkimo sutarties galiojimo metu nenupirkus 100 procentų bent vienos Pirkimo sutarties priede nurodytos Prekės, Pirkimo sutartis abipusiu raštišku Šalių sutarimu gali būti pratęsiama ne ilgesniems kaip 6 (šešių) mėnesių laikotarpiams iki Užsakovas nupirks 100 procentų kiekvienos Pirkimo sutarties priede nurodytos Prekės vienetų. Bendra Pirkimo sutarties trukmė, įskaitant pratęsimus, negali būti ilgesnė nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

## Pirkimo sutarties nutraukimas nepanaikina teisės reikalauti atlyginti nuostolius, atsirandančius dėl įsipareigojimų nevykdymo pagal Pirkimo sutartį.

## Pirkimo sutartis gali būti nutraukta abipusiu Šalių sutarimu.

## Užsakovas turi teisę, raštu įspėjęs Tiekėją ne vėliau kaip prieš 10 kalendorinių dienų, vienašališkai nutraukti Pirkimo sutartį dėl esminio jos pažeidimo. Esminiu Pirkimo sutarties pažeidimu pagal šią Pirkimo sutartį, be kita ko, bus laikomas netinkamas Pirkimo sutarties vykdymas, kai nepristatytų Prekių, pavėluotai pristatytų Prekių ir netinkamų Prekių vertė (neatsižvelgiant į tai, ar Užsakovui pareikalavus trūkumai buvo pašalinti) pasiekia 10 proc. pradinės Pirkimo sutarties vertės. Nutraukus Pirkimo sutartį dėl esminio šios sutarties pažeidimo, Užsakovas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Tiekėją į Nepatikimų tiekėjų sąrašą.

## Užsakovas gali raštišku pranešimu nutraukti Pirkimo sutartį įspėjęs Tiekėją prieš 10 kalendorinių dienų, kai Tiekėjas daugiau nei 30 kalendorinių dienų nevykdo savo sutartinių įsipareigojimų.

## Tiekėjas gali raštišku pranešimu nutraukti Pirkimo sutartį įspėjęs Užsakovą prieš 10 kalendorinių dienų, kai Užsakovas daugiau nei 30 kalendorinių dienų nevykdo savo sutartinių įsipareigojimų.

* 1. Jeigu kurios nors Pirkimo sutarties sąlygos paskelbiamos negaliojančiomis, kitos Pirkimo sutarties sąlygos lieka ir toliau galioti, jeigu jų negaliojimas nedaro kitos Pirkimo sutarties dalies tolesnį vykdymą neįmanomą.
	2. Užsakovas turi teisę vienašališkai ne vėliau kaip prieš 10 kalendorinių dienų informavęs Tiekėją, nutraukti Pirkimo sutartį ar sutartį, kuria keičiama Pirkimo sutartis, jeigu:

## Tiekėjui iškeliama bankroto byla, jis likviduojamas ar sustabdoma jo veikla;

## paaiškėjo, kad Tiekėjas, su kuriuo sudaryta Pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį;

## Viešųjų pirkimų įstatyme numatytais pagrindais.

[9.1. Papildomos Pirkimo sutarties įvykdymo užtikrinimo priemonės netaikomos.]

arba

## Tiekėjas, kartu su Pirkimo sutartimi privalo pateikti Užsakovui Pirkimo sutarties įvykdymo užtikrinimą – Lietuvoje ar užsienyje registruoto banko garantiją ar draudimo bendrovės laidavimo raštą sumai ne mažesnei nei 5 (penki) procentai Pradinės Pirkimo sutarties vertės. Pirkimo sutarties įvykdymo užtikrinimas turi būti besąlyginis ir neatšaukiamas bei galioti ne trumpiau kaip iki 30 (trisdešimtos) kalendorinės dienos, po Pirkimo sutartyje numatyto, vėliausio sutartinių įsipareigojimų vykdymo termino pabaigos.

## Jei Pirkimo sutarties įvykdymo užtikrinimo dokumentą išdavęs juridinis asmuo negali įvykdyti savo įsipareigojimų, Užsakovas raštu pareikalauja Tiekėjo per 5 (penkias) darbo dienas pateikti naują užtikrinimo dokumentą tomis pačiomis sąlygomis kaip ir ankstesnysis. Jei Tiekėjas nurodytu atveju nepasirūpina sutarties įvykdymo užtikrinimu, jam tenka prievolė atlyginti užtikrinimo sumą Užsakovui Pirkimo sutarties neįvykdymo (nutraukimo dėl Tiekėjo kaltės) atveju.

## Jei Tiekėjas nevykdo savo sutartinių įsipareigojimų Užsakovui, Užsakovas pareikalauja sumokėti visą Pirkimo sutarties įvykdymo užtikrinime nurodytą sumą. Prieš pateikdamas reikalavimą sumokėti pagal Pirkimo sutarties įvykdymo užtikrinimą, Užsakovas įspėja apie tai Tiekėją ir nurodo, dėl kokio pažeidimo pateikia šį reikalavimą. Jei Užsakovui pasinaudojus Pirkimo sutarties įvykdymo užtikrinimu, Tiekėjas ketina toliau vykdyti sutartinius įsipareigojimus, Užsakovui sutikus leisti jam toliau vykdyti sutartinius įsipareigojimus, Tiekėjas privalo pateikti naują Pirkimo sutarties įvykdymo užtikrinimą 9.1 punkte nurodyta tvarka. Jei Pirkimo sutartis nutraukiama dėl Tiekėjo kaltės, Užsakovas bet kokiu atveju įgyja teisę į visą Pirkimo sutarties įvykdymo užtikrinime nurodytą sumą.

## Pirkimo sutarties įvykdymo užtikrinimo dokumentas per 5 (penkias) darbo dienas grąžinamas Tiekėjui, jei jis laiku ir tinkamai įvykdė visus sutartinius įsipareigojimus arba tapo nebereikalingas dėl kitų priežasčių.

## Siekdamas užtikrinti Pirkimo sutarties įvykdymą Tiekėjas, per 5 (penkias) darbo dienas nuo Pirkimo sutarties pasirašymo, vietoje Pirkimo sutarties įvykdymo užtikrinimo dokumento gali į Užsakovo nurodytą sąskaitą banke pervesti sumą ne mažesnę nei 5 (penki) procentai Pradinės Pirkimo sutarties vertės. Ši suma, per 5 (penkias) darbo dienas yra grąžinama Tiekėjui tik tinkamai įvykdžius Pirkimo sutartį arba Pirkimo sutarties įvykdymo užtikrinimas tapo nebereikalingas dėl kitų priežasčių. Tiekėjui neįvykdžius savo sutartinių įsipareigojimų ar Pirkimo sutartį nutraukus dėl Tiekėjo kaltės, visa šiame punkte nurodyta į Užsakovo sąskaita pervesta suma yra negrąžinama.

## Šalims raštiškai susitarus pratęsti Pirkimo sutarties galiojimą, Tiekėjas per 5 (penkias) darbo dienas nuo susitarimo pasirašymo dienos privalo pateikti Užsakovui Pirkimo sutarties įvykdymo užtikrinimą, kuris turi galioti ne trumpiau kaip pratęsime nurodytas terminas.]

# Force Majeure

## Nė viena Pirkimo sutarties Šalis nėra laikoma pažeidusia Pirkimo sutartį arba nevykdančia savo įsipareigojimų pagal Pirkimo sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Pirkimo sutarties įsigaliojimo dienos.

## Jei kuri nors Pirkimo sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį.

## Jei nenugalimos jėgos (force majeure) aplinkybės trunka ilgiau kaip 10 (dešimt) kalendorinių dienų, tuomet bet kuri Pirkimo sutarties Šalis turi teisę nutraukti Pirkimo sutartį įspėdama apie tai kitą Šalį prieš 5 (penkias) kalendorines dienas. Jei pasibaigus šiam 5 (penkių) dienų laikotarpiui nenugalimos jėgos (force majeure) aplinkybės vis dar yra, Pirkimo sutartis nutraukiama ir pagal Pirkimo sutarties sąlygas Šalys atleidžiamos nuo tolesnio Pirkimo sutarties vykdymo.

# Pirkimo sutarčiai taikytina teisė ir ginčų sprendimas

## Šalių tarpusavio santykiai, neaptarti Pirkimo sutartyje, reguliuojami Lietuvos Respublikos teisės aktų nustatyta tvarka.

## Visus Užsakovo ir Tiekėjo ginčus, kylančius iš Pirkimo sutarties ar su ja susijusius, Šalys sprendžia derybomis. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

## Nepavykus ginčo išspręsti derybomis per 20 (dvidešimt) darbo dienų nuo derybų pradžios, bet koks ginčas sprendžiamas Lietuvos Respublikos teismuose, vadovaujantis Lietuvos Respublikos teise.

# Baigiamosios nuostatos

## Pirkimo sutartis yra elektroniniu būdu suformuota CPO LT Elektroniniame kataloge, remiantis standartine Pirkimo sutarties forma be pakeitimų, išskyrus įterptą informaciją, kuri buvo Elektroniniame kataloge pateikta Užsakovo ir Tiekėjo.

## Pirkimo sutartis negali būti sudaroma ir vykdoma, jei ji buvo suformuota ne Elektroniniame kataloge.

## Pirkimo sutartis yra vieša ir Užsakovas turi teisę ją viešinti teisės aktų nustatyta tvarka. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Pirkimo sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.

## Šalys viena kitai patvirtinta, kad vykdydamos Pirkimo sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

## Šalys susirašinėja lietuvių kalba. Visi Šalių rašytiniai pranešimai ar prašymai, kuriuos Šalis gali pateikti pagal Pirkimo sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu, Pirkimo sutartyje nurodytais adresais ar fakso numeriais arba kitais adresais ir fakso numeriais, kuriuos, pateikdama pranešimą nurodė Šalis.

## Jeigu pasikeičia Šalies adresas ir (ar) kiti duomenys, Šalis turi raštu informuoti kitą Šalį ne vėliau kaip per 5 darbo dienas nuo bent vieno kontaktinio duomens pasikeitimo.

## Pirkimo sutarties neatsiejama dalis – Sutarties priedas.

## Pirkimo sutartis sudaryta dviem vienodą teisinę galią turinčiais egzemplioriais, po vieną egzempliorių kiekvienai Šaliai.

|  |  |  |
| --- | --- | --- |
| Užsakovas |  | Tiekėjas |
| [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |  | [Pavadinimas, adresas,kodas ir PVM mokėtojo kodas][A/S sąskaitos Nr.][Banko pavadinimas][Tel.][Faks.][El. paštas] |
| [Už sutarties vykdymą atsakingas asmuo/asmenys:][Vardas, pavardė, pareigos][Tel.]  |  | [Atsakingas asmuo/asmenys:][Vardas, pavardė, pareigos][Tel.] |
| [Už sutarties ir pakeitimų paskelbimą atsakingas asmuo][Vardas, pavardė, pareigos][Tel.]Atstovaujantis asmuo |  | Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Data:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**Pirkimo sutarties [CPO pirkimo numeris] priedas**

 **Įsigyjamos prekės**

|  |  |  |  |  |
| --- | --- | --- | --- | --- |
| **Prekės pavadinimas** | **Maksimalus numatomas įsigyti kiekis per Pirkimo sutarties galiojimo laikotarpį** | **Mato vienetas** | **Prekės įkainis, EUR** | **Minimalus kiekis, kurį įsipareigojama išpirkti (proc.)** |
| [UŽSAKOVO pasirinkta Prekė] | [UŽSAKOVO pasirinktas Prekės kiekis] | [Mato vnt.] | [Prekės kaina] | [nuo 70 iki 100] procentų |
| [...] | [...] | [...] | [...] | [...] |

**Pradinė Pirkimo sutarties vertė: [...] EUR.**

**Kitos sąlygos**

**Techninės specifikacijos**

|  |  |  |
| --- | --- | --- |
| Užsakovas |  | Tiekėjas |
| [Pavadinimas]Atstovaujantis asmuo |  | [Pavadinimas]Atstovaujantis asmuo |
| Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Vardas, Pavardė:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Pareigos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | Parašas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |